《罥马索》
宋代·佚名

晓窗明，庭外寒梅向残月。吴溪庾岭，一枝偷把阳和泄。

冰姿素庾，自然天赋，品格真香殊常别。奈北人、不识南枝，唤作腊前杏先发。

奇绝。照溪临水，素禽飞下，玉羽琼芳斗清洁。懊恨春来何晚，伤心邻妇争先折。

多情立马，待得黄昏，疏影斜斜微酸结。恨马融、一声羌笛起处，纷纷落如雪。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。